Premier League

Premier League er en professionel engelsk fodboldliga. Det er den øverste liga, og er placeret over den næstbedste række The Championship. Den blev oprettet som erstatning til Football League First Division.

Der er tyve hold i ligaen. De møder hver modstander to gange i løbet af en sæson: Én gang hjemme og én gang ude. Dvs., at der spilles 38 kampe på én sæson. Efter sæsonen rykker de tre lavest placerede hold ned i The Championship.

Fra Premier Leagues start blev ligaen domineret af Manchester United. Selv om Manager Sir Alex Ferguson havde haft en hård begyndelse og faktisk var ved at blive fyret fra klubben, lykkedes det "The Red Devils" at overtage Liverpools dominans i engelsk fodbold, sådan at Manchester United i dag er englands mest vindende hold.

De 2 mest kendte hold i Premier League betragtes som "Class of 92" fra Manchester United samt Arsenals "The invincibles 2003-2004. "Class of 92" var et kuld af unge spillere, som Alex Ferguson satsede på i sæsonen 1995 - et meget ungt hold, der blandt andet bestod af David Beckham, Ryan Giggs, Paul Scholes, Phil Neville, Gary Neville og Nicky Butt. Efter debut'en, hvor holdet tabte til Aston Villa, konstaterede tidligere Liverpool-spiller og TV-kommentator, Allan Hansen "You can't win anything with kids" - hvorefter "drengene" rent faktisk sluttede året som mester, og også udgjorde grundstammen i det hold, der i 1999 vandt The Treble (Premier League, FA Cup og Champions League).

I sæsonen 2003-2004 præsterede Arsenal at gøre det samme, som Preston North End lykkedes med helt tilbage i 1889: At spille en hel Premier League sæson uden at tabe i ligaen. Dette gav dem (også inspireret af Preston North End) det fortjente tilnavn "The invincibles". Ingen andre hold har præsteret dette før eller siden.

I Danmark sendes ligaen på Xee, TV3+ og og TV3 Max - og alle kampe kan streames på Viaplay.

Rekorder i Premier League 
 Flest scorede mål i Premier League :  Alan Shearer, Blackburn Rovers og Newcastle : 260 mål
 Flest mål i 1 sæson:  Erling Haaland (2022-2023): 36 mål
 Flest assist i Premier League:  Ryan Giggs: 162 assist
 Flest "clean sheets" i Premier League:  Petr Čech: 202 kampe
 Flest Premier League kampe :  Gareth Barry, 653 kampe (1998-2018)
 Flest Premier League sæsoner :  Ryan Giggs: 22 sæsoner (1992-2014)
 Flest Premier League titler :  Ryan Giggs : 13 Premier League titler
 Flest kampe i træk med scoring i Premier League:  Jamie Vardy: 11 kampe
 Flest Premier League kampe i træk:  Brad Friedel: 310 kampe
 Hurtigste røde kort i Premier League: 13 sekunder -  Kevin Pressman spillede for Sheffield Wednesday mod Wolverhampton Wanderers 13 August 2000

Europæisk kvalifikation 
I sæsonen 2022-23 kvalificerede følgende hold sig til de europæiske turneringer.
 Nr. 1-4: UEFA Champions League
 Nr. 5-6: Europa League
 Nr. 7: Europa Conference League

Vindere af Premier League (antal titler inkl Football League First Division)

Mesterskaber (inkl. Football League First Division) 
Der er 24 klubber som har vundet det engelske mesterskab.

Hold i fed spiller i den nuværende sæson Premier League 2022-23.

Liverpools sejr i sæsonen 2019–20 var betinget af at sæsonen, pga. Covid-19, blev sat på pause efter 30 spillerunder.

Arsenal er den klub, som har været i den øverste engelske række længst tid, siden 1915.

Maps

Transfers 

Premier League har udviklet sig til at være en af verdens dyreste ligaer. Top 5 af de klubber, der har brugt flest penge siden Premier Leagues start i 1992 ifølge "The Transfer League":

Sponsorer 
Ligaens officielle navn var tidligere "Barclays Premier League" af sponsorårsager.

Klubber i Premier League 2022/23 
 Manchester City F.C.
 Manchester United F.C.
 Chelsea F.C.
 Liverpool F.C.
 Leicester City F.C.
 West Ham United F.C.
 Tottenham Hotspur F.C.
 Everton F.C.
 Arsenal F.C.
 Leeds United F.C.
 Aston Villa F.C.
 Wolverhampton Wanderers F.C.
 Crystal Palace F.C.
 Southampton F.C.
 Newcastle United F.C.
 Brighton & Hove Albion F.C.
 AFC Bournemouth
 Fulham F.C.
 Nottingham Forest F.C.
 Brentford F.C.

Se også 
 The Football League
 Premier League spillere med 100 eller flere mål

Eksterne henvisninger 

 Bold.dk
 Haslunds 
 Den officielle hjemmeside for den engelske premierleague
 Transfers i Premier League

Referencer 

 
Etableret i 1992
Fodboldligaer